Férfiként él tovább az atlétanő
Visszavonul és a megfelelő hormonkezelések után férfiként kíván továbbélni Yvonne Buschbaum német atlétanő.
A 27 éves Európa-bajnoki ezüst és bronzérmes, többszörös német bajnok sportoló honlapján vallotta be, hogy transzszexuális és nemet szeretne változatni. A bajnoknő a német újságoknak nyilatkozva elmondta, évek óta vívódott azzal, hogy női testben férfinek érezte magát. Egyre szaporodó súlyos sérüléseit is erre a lelki válságra vezette vissza. Buschbaum közölte, visszavonul, és hormonkezelés után nemet vált. Megváltoztatja keresztnevét is, de férfiként már nem kíván visszatérni a sportpályákra. Buschbaum szabadtéren 1998-ban és 2002-ben Eb-harmadik lett, fedett pályán 2002-ben ezüstöt nyert.